CELEX: 32013R0189
Language: el
Date: 2013-03-05 00:00:00
Title: Εκτελεστικός κανονισμός (ΕΕ) αριθ. 189/2013 της Επιτροπής, της 5ης Μαρτίου 2013 , για την τροποποίηση του κανονισμού (ΕΕ) αριθ. 185/2010 όσον αφορά το καθεστώς γνωστών αποστολέων  Κείμενο που παρουσιάζει ενδιαφέρον για τον ΕΟΧ

6.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 62/17
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 189/2013 ΤΗΣ ΕΠΙΤΡΟΠΉΣ
   της 5ης Μαρτίου 2013
   για την τροποποίηση του κανονισμού (ΕΕ) αριθ. 185/2010 όσον αφορά το καθεστώς γνωστών αποστολέων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση κοινών κανόνων στο πεδίο της ασφάλειας της πολιτικής αεροπορίας και την κατάργηση του κανονισμού (ΕΚ) αριθ. 2320/2002 (1), και ιδίως το άρθρο 4 παράγραφος 3,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΕ) αριθ. 185/2010 της Επιτροπής (2) καθορίζεται μεταβατική περίοδος για την εφαρμογή των απαιτήσεων όσον αφορά την έγκριση γνωστών αποστολέων. Για λόγους απλοποίησης, απαιτείται η εναρμόνιση της εν λόγω ημερομηνίας με άλλες ημερομηνίες του εν λόγω κανονισμού.
            
         
               (2)
            
            
               Συνεπώς, ο κανονισμός (ΕΕ) αριθ. 185/2010 πρέπει να τροποποιηθεί αναλόγως.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ασφάλειας της πολιτικής αεροπορίας που έχει συσταθεί βάσει του άρθρου 19 παράγραφος 1 του κανονισμού (ΕΚ) αριθ. 300/2008,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 185/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Μαρτίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 97 της 9.4.2008, σ. 72.
   
      (2)  ΕΕ L 55 της 5.3.2010, σ. 1.
   
      ΠΑΡΑΡΤΗΜΑ
      Στο κεφάλαιο 6 του παραρτήματος του κανονισμού (ΕΕ) αριθ. 185/2010, το σημείο 6.4.1.2 στοιχείο δ) αντικαθίσταται από το ακόλουθο κείμενο:
      
                  «δ)
               
               
                  Εφόσον γνωστός αποστολέας έχει εγκριθεί πριν από τις 29 Απριλίου 2010 για να εξασφαλίζει ότι πληρούνται οι απαιτήσεις του σημείου 6.4.2, μπορεί να θεωρείται γνωστός αποστολέας για τους σκοπούς του κανονισμού (ΕΚ) αριθ. 300/2008 και των πράξεων εφαρμογής του μέχρι τις 28 Απριλίου 2013.».